**HIRDETMÉNY**

Komárom Város Önkormányzat Képviselő-testülete

**MEGHIRDETI**

**Önkormányzati tulajdonú építési telkeit értékesítésre**

**I. Komárom Város Önkormányzata kedvezményes eladási áron történő megvásárlásra kínálja fel a családi otthonteremtési kedvezményre (CSOK) jogosult magánszemélyek részére az alábbi építési telkeket:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Helység Komárom** | **Helyrajzi szám** | **Terület (m2)** | **Eladási ár** | | | | **Fizetendő bánatpénz összege (Ft)** |
| **Bruttó ár (Ft)** | **10%-os kedvezménnyel** | **20%-os kedvezménnyel** | **30%-os kedvezménnyel** |
| **1 gyermek esetén** | **2 gyermek esetén** | **3 vagy több gyermek esetén** |
| **1.Guyon Richárd utcai telkek** (a térkép a hirdetmény 1. mellékletében található) | | | | | | |  |
| Komárom | **1782/47** | 740 | 3 289 300 Ft | **2 960 370 Ft** | **2 631 440 Ft** | **2 302 510 Ft** | a fizetendő ár 10%-a |
| Komárom | **1782/48** | 722 | 3 209 290 Ft | **2 888 361 Ft** | **2 567 432 Ft** | **2 246 503 Ft** | a fizetendő ár 10%-a |
| Komárom | **1782/49** | 704 | 3 129 280 Ft | **2 816 352 Ft** | **2 503 424 Ft** | **2 190 496 Ft** | a fizetendő ár 10%-a |
| A közművekre való csatlakozás költsége a vevőt terheli. | | | | |  |  |  |
| **Helység Komárom** | **Helyrajzi szám** | **Terület (m2)** | **Eladási ár** | | | | **Fizetendő bánatpénz összege (Ft)** |
| **Bruttó ár (Ft)** | **10%-os kedvezménnyel** | **20%-os kedvezménnyel** | **30%-os kedvezménnyel** |
| **1 gyermek esetén** | **2 gyermek esetén** | **3 vagy több gyermek esetén** |
| **2.Laktanya közi telkek** (a térkép a hirdetmény 2. mellékletében található) | | | | | |  |  |
| Komárom | **1782/236** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/237** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/238** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/239** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/240** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/241** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/242** | 931 | 4 138 295 Ft | **3 724 466 Ft** | **3 310 636 Ft** | **2 896 807 Ft** | a fizetendő ár 10%-a |
| Komárom | **1782/243** | 932 | 4 142 740 Ft | **3 728 466 Ft** | **3 314 192 Ft** | **2 899 918 Ft** | a fizetendő ár 10%-a |
| Komárom | **1782/244** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/245** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/246** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/247** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/248** | 918 | 4 080 510 Ft | **3 672 459 Ft** | **3 264 408 Ft** | **2 856 357 Ft** | a fizetendő ár 10%-a |
| Komárom | **1782/249** | 1540 | 6 845 300 Ft | **6 160 770 Ft** | **5 476 240 Ft** | **4 791 710 Ft** | a fizetendő ár 10%-a |
| A közművekre való csatlakozás költsége a vevőt terheli. | | | | |  |  |  |

**II. Vételi ajánlatok beadása**

A vételi ajánlatok folyamatosan beadhatók.

**Beadás kezdete:** **2019. január 3. (csütörtök) 8:00 óra**

**Beadás vége: folyamatosan visszavonásig, vagy minden telek elkeltéig**

**Beadás módja:** Postai úton vagy személyesen a Polgármesteri Hivatal jegyzői titkárságára, lezárt borítékban.

A borítékon fel kell tüntetni a megvásárolni kívánt ingatlan helyrajzi számát.

**Személyes beadás ideje:** Hétfő-csütörtöki munkanapokon: 08:00-12:00 óra és 13:00-16:00 óra között

Pénteki munkanapon: 08:00-12:00 óra között

**Beadás helye (postai cím):** Komáromi Polgármesteri Hivatal,

2900 Komárom, Szabadság tér 1.

**Több vételi ajánlat beadása:**

Ajánlattevők – több ingatlanra is beadhatnak vételi ajánlatot, akár egyidejűleg is. Ebben az esetben minden egyes ingatlanra beadott ajánlatnak külön-külön is meg kell felelnie az ajánlati felhívásban szereplő formai és tartalmi követelményeknek.

Minden egyes ajánlatnak tartalmaznia kell külön-külön a teljes elvárt ajánlati dokumentációt (adatokat, nyilatkozatokat, igazolásokat, stb.), és minden ajánlat esetében külön-külön meg kell fizetni a bánatpénz összegét is. Több ajánlat beadása esetén kérjük az ingatlanok sorrendjét megadni, hogy mely ingatlanra kíván elsősorban adásvételi szerződést kötni.

Egy ajánlattevő csak egy ingatlan esetében lehet jogosult kedvezményes vételáron történő ingatlanvásárlásra.

**III. Vételi ajánlatok tartalma**

**A vételi ajánlat érvényességének feltétele:** az építési telek ajánlattevő által igényelt, kedvezménnyel csökkentett bruttó eladási ára 10 %-ának megfelelő mértékű bánatpénzt kell befizetni az önkormányzat bankszámlájára, mely előlegnek minősül, és az adásvételi szerződés megkötésekor a vételárba beszámításra kerül.

A vételi ajánlat érvényességéhez a bánatpénz befizetésének igazolása is szükséges.

A bánatpénz összegének legkésőbb a vételi ajánlat beérkezésével egyidejűleg kell megjelennie az önkormányzat Raiffeisen Banknál vezetett 12029004-00204291-02100009 számú letéti számláján. A megfizetés igazolását csatolni kell az ajánlathoz.

A bánatpénz befizetése teljesíthető banki átutalással vagy készpénzátutalási megbízással történő befizetéssel.

**Ajánlattevők vételi ajánlatukhoz 15 napig kötve vannak.**

Nem nyertes ajánlattevők részére a bánatpénz kamatmentesen visszajár az ajánlat értékelésétől számított 15 napon belül.

**A vételi ajánlatnak tartalmaznia kell:**

1. A vételi ajánlatot benyújtó /a családi otthonteremtés kedvezményt (CSOK) igénybe venni kívánó/ ajánlattevő személy(ek) nevét, lakcímét. A későbbi könnyebb kapcsolattartás érdekében javasoljuk az egyéb elérhetőség /telefonszámát, e-mail cím/ feltüntetését is. Az ajánlattevők személyének és a későbbiekben adásvételi szerződést aláíró személyeknek azonosak kell lenniük.

2. A megvásárolni kívánt ingatlan ajánlati felhívás szerinti pontos meghatározását, helyrajzi számát, nagyságát.

3. Nyilatkozatot arról, hogy ajánlattevők a családi otthonteremtési kedvezmény (CSOK) előírásai alapján kérik az önkormányzati kedvezményt.

4. Nyilatkozatot a családi otthonteremtési kedvezmény (CSOK) feltételeinek vállalásáról, a meglévő, illetve vállalt gyermekek számának és az ahhoz tartozó kedvezményes telekár megjelölésével.

5. A bánatpénz befizetésének igazolását (banki átutalás vagy készpénzátutalási megbízás másolata).

6. Nyilatkozatot az ajánlati felhívásban szereplő, ajánlattevők által választott kedvezményes telekár megfizetésének vállalásáról.

**Érvénytelen az ajánlat, ha**

* az ajánlat nem felel meg a pályázati kiírás tartalmi, formai követelményeinek,
* a bánatpénz befizetését az ajánlattevő nem igazolta, illetve a bánatpénz összegét nem bocsátotta megfelelő határidőben a kiíró rendelkezésére,
* az ajánlati felhívásban szereplő, a meglévő, illetve vállalt gyermekek számához tartozó kedvezményes árnál alacsonyabb összegű ajánlati árat tartalmaz,
* ajánlattevő – több ajánlat esetén – a kiíró írásbeli felhívását követő 5 munkanapon belül nem, vagy késve nyilatkozik arról, hogy a több ingatlan közül mely ingatlanra kíván adásvételi szerződést kötni.

**IV. Beérkezett ajánlatok bontása és értékelése**

* A vételi ajánlatok elbírálása folyamatosan, az írásban beérkezett vételi ajánlatok sorrendjében történik.
* Az értékelés során nyertes ajánlattevőnek az azonos ingatlanra tett érvényes ajánlatok közül a korábban beérkezett vételi ajánlat minősül. Adásvételi szerződés megkötésére a nyertes ajánlattevő jogosult, amennyiben az ajánlati felhívásban szereplő feltételeket megfelelő módon teljesíti.

Amennyiben az ajánlatok bontását és értékelését követően a nyertesnek minősülő ajánlattevő bármely okból mégsem válik jogosulttá, az adásvételi szerződés megkötésére vagy az adásvételi szerződés határidőre történő aláírását elmulasztja, az ajánlatok értékelése alapján soron következőnek minősülő ajánlattevő válik jogosulttá az adásvételi szerződés megkötésére.

**V. Adásvételi szerződés megkötése**

- Az adásvételi szerződés elkészítéséről az önkormányzat gondoskodik.

- Az önkormányzat az adott ingatlanra vonatkozóan a nyertes ajánlattevőkkel köt adásvételi szerződést.

- Az adásvételi szerződést az írásbeli ajánlatban szereplő személyeknek kell aláírniuk.

- Az önkormányzati kedvezmény (támogatás) összegét jelzálogként be kell jegyezni az eladott önkormányzati ingatlanok tulajdoni lapjára.

**VI. Vételár megfizetése**

* A vevő a vételárat az adásvételi szerződés megkötésétől számított 10 napon belül köteles egy összegben megfizetni, az önkormányzat által biztosított kedvezményes vételár és az előzetesen befizetett bánatpénz különbözetének az önkormányzat bankszámlájára történő átutalással.
* Az önkormányzat a vételár teljes kiegyenlítéséig kiköti a tulajdonjog fenntartását és a teljes vételár meghatározott időre történő meg nem fizetése esetére a foglaló megtartása mellett az elállási jogot.
* A tulajdonjog változás ingatlan-nyilvántartásban történő átvezetésének költségei a Vevőt terhelik.

**VII. Családi otthonteremtés kedvezményre (CSOK) való jogosultság igazolása**

* Az adásvételi szerződés aláírását követően az igénybevevő (vevő) 24 hónapon belül köteles bemutatni az önkormányzat részére a családi otthonteremtés kedvezmény (CSOK) alapján a finanszírozó bankkal kötött támogatási szerződést.
* Az önkormányzat által biztosított telekár-kedvezményt igénylők jogosultságukat a finanszírozó – az állami támogatást folyósító – bankkal kötött támogatási szerződés bemutatásával tudják igazolni.
* Az önkormányzattal kötött adásvételi szerződést és a finanszírozó bankkal kötött támogatási szerződést is ugyanazon ajánlattevőknek kell aláírniuk.
* Az adásvételi szerződés aláírásától számított 36 hónapos időszakra az önkormányzat a nettó (általános forgalmi adót nem tartalmazó) vételáron vételi jogot köt ki a kedvezményesen értékesített ingatlan visszavásárlására, amennyiben a jogosult 24 hónapon belül nem igazolja a családi otthonteremtés kedvezményre (CSOK) való jogosultságát.

**VIII. Önkormányzat által biztosított telekár-kedvezmény visszafizetése**

* A támogatási szerződésben vállalt kötelezettségek (pl. 3. gyermek születése) teljesítésének elmaradása esetén az igénybevevő (vevő) köteles az önkormányzat által nyújtott telekár-kedvezmény összegét a vállalási határidő lejáratát követő 30 napon belül megfizetni az önkormányzat részére.
* A jogtalanul igénybevett önkormányzati telekár-kedvezmény (támogatás) megfizetésének elmaradása esetén az önkormányzat megteszi a szükséges jogi lépéseket a követelés behajtása érdekében.

A részletes ajánlati felhívás teljes szövege az önkormányzat hivatalos honlapján megtekinthető és onnan le is tölthető.

A kedvezményes telek-értékesítéssel kapcsolatosan érdeklődni, a részletes ajánlati felhívás és készpénzátutalási megbízást beszerezni Komáromi Polgármesteri Hivatal vagyongazdálkodási irodájában, Komárom, Szabadság tér 1. I. emelet 17. sz. irodájában (Telefon:+36-34/541-351) lehet.

**Komárom,** 2018. december 18.

dr. Baksa-Ströcker Renáta dr. Molnár Attila

jegyző polgármester



